ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ለበዳ ኮሮና ቫይረስ፡ ሰማዒ ዝሰኣኑ ኢትዮጵያውያን ተሓከምቲ 18 ሚያዝያ 2020 ምንጪ ስእሊ, Getty Images ንክሕከሙ ናብ ሃገረ ህንዲ ዝኸዱ ኢትዮጵያውያን ብሰንኪ'ዚ ለበዳ ኮሮና ቫይረስ ዝፈጠሮ እገዳ በረራን ምንቅስቓስን 'ህይወትና ንሓደጋ ተቓሊዑ' ይብሉ። እታ ብኣሽሓት ዝቑፀሩ ኣፍሪቃውያን ተሓከምቲ እተእንግድ ህንዲ፡ ለበዳ ኮሮናቫይረስ ንምክልኻል፡ ንልዕሊ 1 ነጥቢ ሰለስተ ቢልዮን ህዝባ ካብ ገዛ ከይወፅእን ከይንቀሳቐስን ኣጊዳ ድሕሪ ምጽናሕ፡ እቲ ዕፅዋ ክሳብ ሰለስተ ጉንቦት ኣናዊሓቶ ኣላ። ብሰንኪ'ዚ እቶም ካብ ኢትዮጵያን ዝመጽኡ ተሓከምቲ ቁጠባዊ ጸገማት ከምዘጋጠሞምን፡ እቲ ዘለውሉ ኩነታት ኣብ ህንዲ ንዝርከብ ኤምባሲ ኢትዮጵያን ቤት ፅሕፈት መገዲ ኣየር ኢትዮጵያን ኣፍሊጥና ክነስና ገና መልሲ ኣይረኸብናን ክብሉ ንቢቢሲ ሓቢሮም። "ኣብ ኢደይ ዝነበረኒ ገንዘብ ወዲአ" ዘውዲቱ ንጉሴ 'ቦንማሮው ትራንስፕላንት' ዝበሃል ሕክምና ንምግባር እያ፡ ንክልተ ሰሙን ካብ ኢትዮጵያ ናብ ኒውደልሂ ከይዳ። ዘውዲቱ፡ ዋላ እኳ ኣብጺሑ ዘምልስ ናይ ነፋሪት ትኬት ቆሪፃ እንተነበረት፡ ኣብ ህንዲ ምንቅስቓስ ስለዝተኸልከለ ተወሳኺ ናይ ሆቴል ገንዘብ እናኸፈለት ክትፀንሕ እያ ተገዲዳ ኣላ። ብዙሓት ዝሕግዞም ሰብ ዘይብሎም ሕሙማት ምግቢ ኣብሲሎም ክበልዕሉ ኣብ ዘይክእሉ ኩነታት ንክቡራት ሆቴላት እናኸፈሉ ይነብሩ ከምዘለው ትዛረብ። "እቶም ሆቴላት መስርሒ ምግቢ ኣቑሑ ስለዘይህብዎም፡ ንምግቢ እኳ ተፀጊሞም እዮም ዘለዉ። ብዛዕባ እቲ ዘሎ ኩነታት እውን ሓበሬታ ክረኽቡ ዘይኽእሉ ሕሙማት እዮም ዘለዉ" ትብል ዘውዲቱ። ወይዘሪት ዘውዲቱ ናብ ህንዲ ወጻኢታት ሕክምናን ሆቴልን ንምንካይ ንክልተ ሰሙን ዝኸውን ምግቢ ሒዛ እያ መፅያ። ሕዚ ግን እቲ ዝነበራ ምግብን ገንዘብን ወዲኣ እያ። ምስ ጸገማ ከኣ ካብቶም ናብታ ሃገር ብትምህርቲ ዝመጽኡ ኢትዮጵያውያን ሓገዝ ክትቕበል ተገዲዳ እያ። "ዝተወሰነ ገንዘብ ጥራሕ እየ ሒዘ መጺአ። እዚ ኣዋጅ ምስተኣወጀ፡ ንመዓልቲ 1000 ሩፒ [13 ዶላር] ንሆቴል እናኸፈልኩ፡ ልዕሊ እቲ ዝሓሰብክዎ እዋን ክፀንሕ ተገዲደ። ሕዚ ኣብ ኢደይ ዝነበረ ገንዘብ ኩሉ ወዲአ" ትብል። ብዝተፈላለዩ ፀገማት ጥዕና፡ ካብ ሓንቲ ስድራ ሰለስተ ርእሶም ዝመፅኡ ኢትዮጵያውያን እውን ኣለዉ። ጌታቸው ሹሜ፡ ሓፍቱን ኣቡኡን ንከሕክም፡ ኣብ ዝሓለፈ ወርሒ መጋቢት ንህንዲ ከይዱ። ሕዚ ኩሉ ነገር ዕፅዋ ምስ ኮነ ግና፡ ንሳልሳይ ርእሱ መዓልታዊ ወፃእታት ክሽፍን ኮነ ፀገም ጥዕና ንዘለዎም ስድርኡ ዘድሊ ምግቢ ከቕርብ ከምዝኸብዶ ገሊፁልና። ኮሮናቫይረስ፡ ንልዕሊ 50 ዝዕድመኦም ሰብኡት ክንደየናይ ኣስጋኢ እዩ?
